Кирил Назъров
Как поникнали маргаритките
Приказка

chitanka.info

Казват имало веднъж

лято без ни капка дъжд.

На цветя, треви от суша

вече им дошло до гуша.

Изведнъж на шир и длъж

ръснал-пръснал слънчев дъжд —

златни капки полетели,

а от тях лъчи блестели.

Плодородна долина

ги изпила до една.

Горе Слънцето сияло,

че е семена засяло.

Из ливадите тревисти

никнали зърна златисти,

а по тях като дантели

светели лъчите бели.

Дъхавите нови китки

назовали маргаритки.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.